Cuneiform Tablet TC 3 61
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma in-bi-IŠTAR-ma a-na MI-{d}IŠKUR qí-bi-ma 0.33333 ma-na KÙ.BABBAR ší-im ku-ší-tim ša i-na ší-ik-ri-kà a-na i-ku-pí-a ta-dí-nu-ma ta-am-ší-ú ša-aš-qí-il₅ ú a-ma-kà-ma a-šur-ma-lik ú-ḫa-sí-is-kà ba-ar-<gap> <big_gap> <gap>-dí ú al-pá-am a-na ší-mì-im dí-in 1 UDU zi-it-lu-ni-a-am iš-ti a-ta-ta e-ri-šu-ma iš-tí tap-pa-e-šu-ma a-dí té-er-tí i-lá-kà-ku-ni li-zi-iz ANŠE a-na na-áb-ri-tim i-dí TÚG.ḪI.A ša a-ki-dí-e li-ib-ší-ú lá ta-da-an ú lá tù-kà-lá-am ma-ar-ší ša 5 GÍN KÙ.BABBAR ma-áš-e-ni ša sí-ni-ša-tim ma-áš-e-ni ša za-kà-ri ša sà-ḫe-er-tim mi-iš-lam ša za-kà-ri mì-iš-lam ša sí-ni-ša-tim ša 10 GÍN KÙ.BABBAR 1 ku-tù-ma-am ša pá-ší-im ša 2 ma-na 1 ša 1 ma-na ú na-ar-kà-am ša tí-a-ri-im mì-ma a-nim ša-am-ma lu-ub-lu-nim ḫa-ṣí-ni ú kà-lá-ma ša a-ma-kam mì-ma a-ni-im a-na li-bur-be-li dí-in-ma e-ṣí-iš ṭur₄-da-šu TÚG.ḪI.A ANŠE ú ú-nu-sú-nu li-ip-qí-da-ku šu-a-tí e-ṣí-iš ṭur₄-da-šu